Härmä Kalmepetäi
Härmä Kalmepetäi (ka Härmä püha pettäi, Ohvrimänd Kalmotopettäi, Kalmõtõpetäi) on pühapuu Setumaal Härmä külas. Kohaliku rahvapärimuse kohaselt olevat puu sees puuk ehk kratt elanud ja peremehele varandust kokku tassinud. Kombetalitusi on teadaolevalt peetud ja ohvriande toodud toomapäeval (21. detsembril). Härmä kalmetepetäi on tunnistatud kultuurimälestiseks ja kantud kultuurimälestiste riiklikku registrisse kui ohvrimänd "Kalmotopetäi".